На основу члана 33. Закона о јавној својини („Службени гласник РС“, број 72/2011, 88/2013 и 105/2014), Одлуке Надзорног одбора ЈП „Сурчин“ 7267/2015 од 09.10.2015. године, Одлуке Скупштине градске општине Сурчин, број I - 01 - 06 - 364/2015 године, од 16.10.2015. године, Одлуке директора ЈП „Сурчин“ бр. 7574/15 од 23.10.2015. године и решења директора бр. 7574/15-1 од 23.10.2015. године, Комисија за поступак продаје покретне ствари - половне грађевинске машине, расписује:

**О Г Л А С**

 За отуђење покретне ствари - грађевинске машине у својини ЈП „Сурчин“ путем прикупљања писмених понуда.

Предмет поступка прикупљања писмених понуда је отуђење покретне ствари - грађевинска машина у својини ЈП „Сурчин“ и то:

Грађевинска машина Комбиновани утоваривач

Модел: JCB

Марка: 4 CX

Регистарских ознака: BG AAO-65

Датум прве регистрације: 22.12.2009. године - Београд

Година производње: 2007

Снага мотора у KW: 74,2

Укупна маса у кг: 8659

Погонско гориво: Евро дизел

Почетна цена возила износи укупно: 2.734.370,00 динара.

Трошкови ПДВ-а, трошкови преноса власништва, као и трошкови транспорта возила и сл. сноси најповољнији понуђач са којим се закључи уговор о купопродаји.

Продаја возила врши се путем прикупљања писмених понуда.

Наведено возило се продаје и предаје најповољнијем понуђачу као купцу, у виђеном стању и без права на рекламацију.

Право учешћа у поступку имају сва правна и физичка лица која изврше уплату депозита у износу од 10% почетне цене возила, на рачун ЈП „Сурчин“ бр: 330 - 4015086 - 97 – позив на број 7648/15. Уплаћени депозит рачуна се при уплати остварене продајне цене.

Заинтересована правна и физичка лица (потенцијални купци) могу погледати возило које је предмет продаје, уз претходну најаву и у присуству овлашћеног лица продавца на адреси ЈП “Сурчин“ - ул. Војвођанска бр. 80 у Сурчину.

Рок за достављање писаних понуда је, до 10,00 часова последњег дана рока без обзира на начин достављања, односно до 11.10.2015. године до 10.00 часова. Отварање понуда обавиће се истог дана у просторијама ЈП „Сурчин“, са почетком у 10,15 часова.

Понуда треба да садржи укупну понуђену цену за возило, као и податке о понуђачу.

Понуда физичких лица треба да садржи : име и презиме, пребивалиште, ЈМБГ, број личне карте, број телефона, понуђену цену, копију признанице о уплати депозита, као и број рачуна на који ће се извршити повраћај депозита.

Понуда правних лица треба да садржи: назив и седиште правног лица, ПИБ, матични број, потпис овлашћеног лица оверен печатом, број телефона, име и презиме особе за контакт и понуђену цену, копију признанице о уплати депозита, као и број рачуна на који ће се извршити повраћај депозита

Понуде се достављају у затвореној коверти непосредно или препорученом пошиљком, на адресу:

ЈП „Сурчин“ - Комисија за поступак продаје прикупљањем писмених понуда

ул. Војвођанска бр. 80 у Сурчину, уз обавезну назнаку

«Понуда за куповину грађевинске машине – не отварати».

Критеријум за избор најповољније понуде је највиша понуђена цена. Уколико два или више понуђача доставе идентичне понуде, биће изабрана она која је прва пристигла на адресу ЈП „Сурчин“. Сматра се да је надметање успело ако се прибави само једна писмена понуда, под условом да је понуђена цена иста или већа од почетне цене возила.

Проглашени купац је дужан да уплати купопродајну цену у року од пет дана од дана потписивања купопродајног уговора на уплатни рачун – ЈП „Сурчин“ - 330-4015086-97 – позив на број 7648/15. Уколико проглашени купац не потпише купопродајни уговор или не уплати купопродајну цену у прописаном року и на прописан начин, продавац ће позвати другорангираног понуђача на закључење купопродајног уговора.

Купац који не уплати продајну цену у означеном року, губи право на повраћај депозита.

Учесницима који нису купили возило, уплаћени депозит се враћа у року од 5 дана од дана закључења продаје. Повраћај депозита правним и физичким лицима врши се на достављени рачун.

Овај оглас ће бити објављен у дневном листу „Данас“, на сајту ЈП „Сурчин“ [www.jpsurcin.org.rs](http://www.jpsurcin.org.rs) и на огласној табли ЈП „Сурчин“.

Све информације у вези са продајом ствари које су предмет овог огласа могу се добити на телефон: 062/80-80-766, моб. 062/80-80-765.

 Председник комисије:

 Миодраг Миловановић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_